b'\n_START_ARTICLE_\nTa mig till havet\n_START_PARAGRAPH_\n\xc2\xabTa mig till havet\xc2\xbb er en svensk kj\xc3\xa6rlighetsballade med sommertema. Melodi og tekst var skrevet av Peter Lundblad. Han spilte den inn p\xc3\xa5 plate og fikk en hit med den i 1986._NEWLINE_En innspilling med dansebandet Curt Haagers l\xc3\xa5 p\xc3\xa5 Svensktoppen i fire uker i perioden 16. november-7. desember 1986, med en sjetteplass som beste resultat._NEWLINE_I dag synges den ofte i TV-programmet Alls\xc3\xa5ng p\xc3\xa5 Skansen og regnes som en klassiker blant de l\xc3\xa5tene som i Sverige har v\xc3\xa6rt en s\xc3\xa5kalt \xc2\xabsommerhit\xc2\xbb._NEWLINE_Den ble ogs\xc3\xa5 anvendt i introen til sommerferiemorgenprogrammet Sommarlov p\xc3\xa5 SVT i 1988.\n_START_SECTION_\nNorske versjoner\n_START_PARAGRAPH_\nHanne Krogh har skrevet en norsk tekst. Den norske tittelen er \xc2\xabTa meg til havet\xc2\xbb. Krogh har spilt inn sangen. Den ble utgitt p\xc3\xa5 CD-platen Ta meg til havet (CNR 109-2) i 1992._NEWLINE_J\xc3\xb8rn Hoel har spilt inn \xc2\xabL\xc3\xa6r oss \xc3\xa5 leve\xc2\xbb. Den ble utgitt p\xc3\xa5 albumet Kj\xc3\xa6rlighetens teater (Polydor 847\xc2\xa0501-2 (LP), Polydor 847\xc2\xa0501-4 (CD)) i 1991. Denne var skrevet p\xc3\xa5 melodien til Lundblads sang, men Oddvar Nyg\xc3\xa5rds tekst var helt uavhengig av originalteksten.'